Se aprobă,

Manager Proiect

Raluca Dan

DOCUMENTAŢIE DE ATRIBUIRE

pentru procedura de atribuire a contractului având ca obiect

**Servicii de elaborare a unei foi de parcurs (roadmap) pentru alinierea și integrarea politicilor și legislației în domeniile conservării biodiversității/ conectivității ecologice și planificării teritoriale**

în cadrul **ConnectGREEN „Restaurarea și managementul coridoarelor ecologice din munți ca infrastructură verde în bazinul Dunării”** - finanțat prin Programul Transnațional Dunărea 2014 -2020

Întocmit,

Ioana Ismail

**Cerinţe achiziţie**

**Date generale**

Obiectul Proiectului: **ConnectGREEN „Restaurarea și managementul coridoarelor ecologice din munți ca infrastructură verde în bazinul Dunării”**

Obiectul procedurii de achiziţie: ***Servicii de elaborare a unei foi de parcurs (roadmap) pentru alinierea și integrarea politicilor și legislației în domeniile conservării biodiversității/ conectivității ecologice și planificării teritoriale***

**Cod CPV:** Cod CPV 79111000-5 Servicii de consultanţă juridică

Beneficiar: Asociația WWF România, AFI TECH PARK, Str. Tudor Vladimirescu nr. 29, sector 5, tel. 021 317 49 96, fax 021 317 49 97 e-mail: office@wwf.ro.

**Date specifice**

Regiunea Dunăre-Carpați reprezintă una dintre ultimele enclave de sălbăticie din Europa pentru speciile de carnivore mari precum lupul, râsul, ursul brun. Dezvoltarea economică din regiune atrage însă după sine și o extindere urbană și de infrastructură care creează noi bariere de-a lungul coridoarelor ecologice de deplasare a animalelor sălbatice și contribuie la fragmentarea habitatelor.

În cadrul proiectului ConnectGREEN au fost identificate lacune în ceea ce privește atât cadrul de politici publice al conservării biodiveristății, cât și cel al planificării teritoriale din România, cauzate în primul rând de lipsa unor reglementări în domeniul conservării biodiversității care să definească, identifice și desemneze coridoarele ecologice și în final să permită o integrare ușoară a acestora în sistemele de planificare teritorială.

Elaborarea unei foi de parcurs (roadmap) integrativă pentru politica de planificare ecologică-teritorială este necesară pentru a îmbunătăți această situație, împreună cu consolidarea cooperării trans-sectoriale între cele două sectoare: conservarea biodiversității și amenajarea teritorială.

**În cadrul activității vor fi realizate următoarele:**

Elaborarea unei foi de parcurs (roadmap), incluzând prezentarea și dezbaterea nevoilor și propunerilor/ recomandărilor de acțiuni în cadrul unui atelier de lucru organizat de către WWF România ca parte a proiectului până cel mai târziu la data de 1 septembrie 2021.

Elaborarea foii de parcurs (roadmap) va conține pașii necesari și recomandări de acțiuni propuse pentru factorii relevanți de decizie, pentru perioada de referință, cu scopul de a îmbunătății integrarea coridoarelor ecologice în sistemele de planificare teritorială și a consolida cooperarea trans-sectorială între conservarea biodiversității și amenajarea teritoriului (un model este prezentat în Anexa 3).

Elaborarea foii de parcurs se va baza pe informațiile colectate și materialele elaborate până în prezent în cadrul proiectului, precum “State of the Art Report”, “GAP analysis report on the identification of the needs for improving the planning processes and tools”, sau “Guideline on harmonising the interests between nature conservation and different land uses”, minutele și prezentările din cadrul atelierelor organizate la nivel național în cadrul proiectului, și alte informații și materiale relevante puse la dispoziție de către WWF România. Aceasta va evidenția acțiunile cheie pentru consolidarea capacității și dialogului intersectorial (ecologic-dezvoltare teritorială) pentru a îmbunătăți conectivitatea ecologică prin mecanisme de politici publice și legislative unitar coordonate.

Foaia de parcurs va fi distribuită de către WWF România factorilor de decizie din ambele sectoare, dar mai ales experților în planificare teritorială care își vor putea îmbunătății cunoștințele și practicile în ceea ce privește importanța și integrarea coridoarelor ecologice în proiectele de planificare teritorială.

Foaia de parcurs va fi, de asemenea, utilizată ca instrument de comunicare și suport pentru a promova inițiative de politici publice și inițiative legislative integrate.

Serviciul de elaborare a unei foi de parcurs(roadmap) pentru alinierea și integrarea politicilor și legislației în domeniile conservării biodiversității/ conectivității ecologice și planificării teritoriale presupune:

* + cercetare documentară pe baza informațiilor și materialor puse la dispoziția consultantului de către WWF România cu scopul elaborării foii de parcurs.
  + participarea la discuții de clarificare cu reprezentanții WWF România, în funcție de necesități.
  + participarea la 2 ateliere de lucru cu factorii de decizie și interes la nivel național organizate de WWF România ca parte a proiectului: participarea la primul atelier de lucru (preconizat pentru data de 20 aprilie 2021) va avea doar scop informativ, pentru familiarizarea cu contextul proiectului; în cadrul celui de-al doilea atelier de lucru (a cărui data va fi stabilită de comun acord cu consultantul și în funcție de calendarul proiectului), consultantul va coordona o sesiune privind foaia de parcurs, conținând o prezentare și facilitarea dezbaterii cu participanții.
  + elaborarea primului draft al foii de parcurs, prezentarea și dezbaterea acesteia în cadrul celui de-al doilea atelier de lucru.
  + elaborarea raportului/minutei pentru sesiunea organizată în cadrul celui de-al doilea altelier de lucru.
  + integrarea în versiunea finală a foii de parcurs a observațiilor primite de la reprezentanții WWF România și de la participanții la atelierele de lucru.

**Rezultate așteptate:**

Livrabilele acestui serviciu sunt reprezentate de:

* + Prima versiune (draft) a foii de parcurs (roadmap);
  + Raport/minută aferent sesiunii organizată de consultant în cadrul celui de-al doilea atelier de lucru;
  + Foaie de parcurs (roadmap).

**Valoarea contractului fără TVA**: 41.057,14 lei, reprezentând 8.403,36Euro fără TVA la curs Euro 1 Euro = 4,8858 lei, din data 19 martie 2021.

**Procedura aplicată:** achiziție competitivă simplificată

**Legislaţia aplicabilă**: Cerințele impuse de manualul de implementare al proiectului.

**Criteriul de atribuire**: În vederea respectării principiilor economicității, eficienței și eficacității, beneficiarul va alege ca și câștigătoare oferta cea mai avantajoasă din punct de vedere tehnic și care nu depășește valoarea estimată conform bugetului.

**Oferta va fi prezentată în limba română şi va conţine:**

**1. Documente de calificare**

a) *Certificatul Constatator eliberat de Oficiul Registrului Comerţului* de pe lângă tribunalul teritorial, documentele echivalente in caz de PFA – copie dupa certificatul de inregistrare al firmei, copie dupa certificat constator.

b) *Declarație pe propria răspundere din care să rezulte că nu a încălcat prevederile referitoare la conflictul de interese*, astfel cum este reglementat de art. 59 din Legea nr. 98/2016 privind atribuirea contractelor de achiziţie publică (se va completa formularul anexat prezentei documentații).

c) *Experiența similară a ofertantului*: Ofertantul trebui să facă dovada expertizei în domeniul legislativ și al politicilor publice (analiză, sinteză, elaboare), un avantaj fiind reprezentat de expertiza specifică într-unul din cele două sectoare (biodiversitate sau planificare teritorială). De asemenea, trebuie îndeplinite următoarele condiții specifice în ceea ce privește calificările:

* + experiență dovedită în efectuarea unor studii pe teme similare sau conexe;
  + bună cunoaștere a cadrului instituțional din România, a proceselor de elaborare a actelor normative, inclusiv din perspectiva facilitării și/ sau participării în grupuri de lucru interministeriale/ intersectoriale, platforme multi-stakeholder;
  + bună comunicare în scris și verbal;
  + aptitudini analitice şi conceptuale solide şi capacitatea de a gândi critic;
  + atenția la detalii, capacitatea de a sintetiza un volum mare de date cantitative şi informații calitative şi de a reda o imagine de ansamblu coerentă;
  + bună cunoaștere a limbii engleze (o parte din documentele ce vor fi puse la dispozitie sunt în limba engleză).

Ofertantul trebuie să facă dovada că a prestat servicii similare prezentului contract. Cerința este îndeplinită dacă ofertantul prezintă o listă cu principalele prestări de servicii similare, conținând perioadele de prestare, din care să rezulte îndeplinirea criteriului de calificare.

d) *Ofertantul va desemna persoanele responsabile direct de indeplinirea contractului* necesare pentru realizarea activitatilor din contract, cu competențe și experiențe dovedite, conform cerințelor menționate mai sus la pct. c).

Ofertantul va prezenta pentru personalul nominalizat:

* + Lista cu membrii echipei propuse pentru prestarea serviciilor care formeaza obiectul contractului;
  + C.V.-ul pentru fiecare membru al personalului propus.

**2. Oferta financiară**

Oferta de preț se va conforma cu cerințele specificate mai jos:

a) Oferta de preț trebuie să acopere întreg contractul, așa cum prevede documentația de atribuire.

b) Pentru a permite plăți bilunare livrabilele pot fi împărțite în etape.

Preţurile şi valoarea totală vor fi exprimate în RON fără TVA, vor fi ferme, nu se vor majora ulterior şi vor fi valabile până la realizarea integrală a contractului. Pentru a evalua şi compara cât mai corect ofertele depuse, beneficiarul poate cere ofertantului clarificări la oferta sa.

Ofertele financiare ce vor depăşi valoarea totală a pragului estimat vor fi respinse.

Oferta financiară trebuie semnată și ștampilată de către ofertant.

**3. Oferta tehnică**

Oferta tehnică se va prezenta în așa fel încât să respecte, în totalitate cerințele prevăzute mai sus în documentația de atribuire. Propunerea tehnică va cuprinde propuneri concrete de abordare a activitățiilor menționate în prezenta documentație de atribuire. Propunerile trebuie să fie realiste, fundamentate și sustenabile pe termen lung.

**Termenul de prestare al serviciilor**

Activitatea se va desfășura pe parcursul proiectului ConnectGREEN, debutând cu semnarea contractului și finalizându-se la 31 Octombrie 2021. Workshop-urile vor fi organizate online prin intermediul platfomei Zoom (luând în considerare și opțiunea de a organiza ultimul atelier în format hibrid, în contextul relaxării restricțiilor aferente pandemiei Covid 19).

# Confidențialitate și copyright

Nici o informație pentru care există drept de proprietate, şi nici o informație privată obținută de consultant de la WWF România şi de la terțe părți, inclusiv de la partenerii din proiectul ConnectGREEN, nu va fi dezvăluită sau utilizată în alt mod, pentru alte scopuri decât conținutul foii de parcurs (roadmap). Drepturile faţă de orice conținut, inclusiv conținutul foii de parcurs, sunt rezervate şi vor fi tratate în conformitate cu regulile şi cerințele Programului Transnațional Dunărea şi ale proiectului ConnectGREEN.

**Condiţii de recepţie**

Recepția calitativă și cantitativă a serviciilor prestate se face la sediul beneficiarului.

**Modalităţi şi condiţii de plată**

Plata serviciilor contractate se va efectua conform contractului. Nu se vor acorda plăţi în avans. Plata se va face în RON.

**Precizări finale**

Asociația WWF România în calitate de entitate achizitoare, îşi rezervă dreptul de a respinge orice ofertă sau toate ofertele, în situaţia în care:

1. nu respectă condițiile obligatorii pentru participarea la achiziție,

2. sunt supuși unui conflict de interese,

3. nu respectă prevederile prezentei documentaţii de atribuire,

4. valorile prezentate de ofertanţi în oferte depăşesc valorile anterior estimate şi prevăzute în buget,

5. valorile prezentate de ofertanţi în oferte sunt subevaluate din dorinţa de a câştiga cu orice preţ contractul,

6. se fac vinovați de declarații false în funizarea informațiilor solicitate de către achizitor ca o condiție de participare la procedura de contractare sau nu reușesc să furnizeze informațiile cerute,

7. au depus documentanția după expirarea termenului limită specific în invitatația de participare.

**Prezentarea ofertei**

Ofertele tehnice și financiare vor fi trimise la adresa de email: [rdan@wwf.ro](mailto:iismail@wwf.ro), până la data limită **08.04.2021**.

Informaţii suplimentare se pot obţine la sediul Asociației WWF România, AFI TECH PARK, Str. Tudor Vladimirescu nr. 29, sector 5, tel. 021 317 49 96, fax 021 317 49 97 sau prin email: rdan@wwf.ro. Persoană de contact: Raluca Dan – Manager Proiect, WWF România.

**Anexe**

Anexa 1. Termeni de Referință

Anexa 2. Formular Declarație privind evitarea conflictului de interese

Anexa 3. Roadmap Template